அயோடின் முப்புளோரைடு

அயோடின் முப்புளோரைடு (Iodine trifluoride) என்பது IF3 என்ற மூலக்கூறு வாய்பாடு கொண்ட ஆலசனிடைச் சேர்மம் ஆகும். மஞ்சள்நிற திண்மமாக காணப்படும் இவ்வேதிப்பொருள் -28 பாகை செல்சியசு வெப்பநிலையில் சிதைவடைகிறது. தனிமங்களில் இருந்து தொகுப்பு வினையின் வழியாக இதைப் பெறமுடியும் ஆனால் மிகுந்த கவனத்துடன் செயல்படாவிட்டால் வினையின் இறுதியில் IF5 உருவாகிவிடும் என்பதைக் கவனத்திற் கொள்ளவேண்டும்.

வினைகள் 
 
F2 – 45 பாகை செல்சியசு வெப்பநிலையில் CCl3F முன்னிலையில் அயோடினுடன் வினைபுரிந்து அயோடின் முப்புளோரைடைக் கொடுக்கிறது. குறைவான வெப்பநிலையில் புளோரினேற்ற வினையை மாற்று முறையாக கையாள முடியும். I2 + 3XeF2 → 2IF3 + 3Xe. நிலைப்புத்தன்மை குறைவான சேர்மமாக இருப்பதால் அயோடின் முப்புளோரைடு தொடர்பான கூடுதல் விவரங்கள் அறியப்படவில்லை.

வேதிப்பண்புகள் 
அயோடின் முப்புளோரைடு ஐந்து இலத்திரன் இணைகளைக் கொண்டுள்ளது. குளோரின் முப்புளோரைடு போலவே T-வடிவத்தில் காணப்படுகிறது என்று வலுவளவு ஓட்டு இலத்திரன் சோடிகளின் தள்ளுகைக் கொள்கை கணித்துள்ளது..

மேற்கோள்கள் 

புளோரைடுகள்
இடைஉப்பீனி சேர்மங்கள்
அயோடின் சேர்மங்கள்